Szitakötő – ősz 35. szám

2016. 09. 09.

6. b osztály – magyar irodalom óra

Tanít: Szepesiné Máhli Anikó

Év eleje óta már többször hallottátok tőlem, hogy ezt mondom: **„Időben legyünk kész!”**

Ebben a folyóiratban a versek és történetek mind az időről szólnak, vagy az idővel kapcsolatosak.

Lapozzatok bele! Hagyja ott mindenki nyitva, ahol felkeltette az érdeklődését például:

* az illusztráció
* a cím
* a mellékletként beletett festmény képe

Mit jelent az **időérzék** szó?

Mindenkinek van időérzéke?

Ki az, akinek az *„Ellopott idő”-* n akadt meg a szeme?

Beszéltünk történelem órán erről.

Keressük meg a 37. oldalon a 2. hasábban a következő szövegrészt, ami így kezdődik: *„Az emberi szervezet ritmusai…”*

* Nézzük meg a kísérletet!
* Mi az idő? Megfogható-e?
* Mikor mondjuk azt, hogy rohan az idő? – amikor jól érezzük magunkat
* Mit csinál az idő, amikor lassan megy? - cammog, döcög

A csillagok állását figyelték.

Miért kellett fölkészülni az áradásra?

Különböző népek, különbözőképpen határozzák meg az időt.

Mi mitől számítjuk? – Krisztus születésétől

A rómaiak – császárok uralkodásától

A görögök – az első olimpiától

A zsidók – ötezer valahány száz évvel ezelőttről

Megakadt-e a szemed az első oldalon?

**Az elveszett idő - Időbank**

* Ki szeretne időbankár lenni?
* Ki szeretné, ha lenne ilyen időbank? pl. lopott idő film
* Miért fontos számunkra az idő? Sokszor fontosabb, mint kellene.
* Ha választhatnál, mire lenne szükséged? – „lejárt idő”
* Hogyan értelmezed ezt? Becserélnéd a lejárt időt? Mit jelent neked ez?
* Ki az aki az esős, szürke napokat cserélné el? Mire? – nyárra
* Hány évig szeretnétek élni? – 130 évig, 60 évig…minimum 80 fölött; 75 évig szeretnék
* Mennyi az átlagéletkor? – férfiaknál 65 év; minden országban más
* Gondolkodjunk! - „idősebben már szenved az ember”
* Hány éves a nagypapád? Kinek él a dédikéje? Hány évesek ők? – nagymama 55, dédi 75 éves; dédi 78; nagymama 60, a nagypapa pedig 71 éves
* Ki szokott sokat beszélgetni a nagyszüleivel? Sokszor mit emlegetnek ők? – mi történt a faluban; mi történt a környezetében
* Megfigyeltétek, hogy jobban emlékeznek ők a régmúltra, mint a tegnapi napra?
* „Milyen volt itt régen?”
* Milyen volt, amikor ő iskolába járt?

Ti mit intéznétek az időbankban?

Mi lenne, ha még két sort írna mindenki a vershez?

Nézzük meg, milyen szabályszerűség van a versben?

Mitől vers a vers? – van ritmusa

Írd le a kedvenc két sorod a füzetbe!

*„Mi leszek, ha nagy leszek?*

*időbankot tervezek.”* – pláne, ha nem számítanak fel kamatot

Mi az a kamat? THM

Ahhoz, hogy felismerjük milyen szabályszerűség van a versben számoljuk meg hány szótag van 1-1 sorban!

Páros rím

Rímel – tiszta rím

Gyártsunk két sort – **Időkapszula**

Csináltatok időkapszulát negyedik osztályban? Mit tettetek bele?

*„Eltörlöm a THM-et,*

*bárki időt nálam vehet.” / „…törleszteni nálam lehet”*

Olvassuk el a 14. oldalon az **Időkapszula** című szöveget!

* Ki volt nyáron múzeumban? – G: Természettudományi Múzeumban
* Mit jelent a restaurál szó?- felújít
* Sissy-t ki ismeri ilyen néven? Ki ő? – Erzsébet királyné
* Nézzük meg az írást a cím fölött! El tudjuk-e olvasni?

Házi feladat: Otthon írd majd le azt az eseményt, történést, ami számodra méltó arra, hogy időkapszulába zárd. Ezeket majd nyolcadikban elolvassuk.







